**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2015 թվականի ՄԱՐՏի 19-Ի** N **596-Ն որոշման մեջ ԼՐԱՑՈՒՄՆԵՐ կատարելու մասին» Հայաստանի Հանրապետության կառավարության որոշման (ԱՅՍՈՒՀԵՏ` ՈՐՈՇՈՒՄ) ԸՆԴՈՒՆՄԱՆ**

1. **Անհրաժեշտությունը**

Սույն որոշման նախագծի մշակումը պայմանավորված է բազմաբնակարան շենքերի բնակարանների վերանորոգման նվազագույն չափանիշներ սահմանելու անհրաժեշտությամբ:

1. **Ընթացիկ իրավիճակը և խնդիրները**

Հայաստանի Հանրապետության կառավարության 2015 թվականի մարտի 19-ի N 596-Ն որոշմամբ սահմանված չեն մասնավորապես նոր կառուցվող բազմաբնակարան շենքերում կառուցապատողների կողմից գնորդներին վաճառվող բնակարանների հանձնման նվազագույն չափանիշներ (վերանորոգման տեսանկյունից), և այս դրույթների բացակայությունը կառուցապատման ոլորտում հանգեցնում է ոչ որակյալ վերանորոգված բնակարանների շահագործման, հետագայում արված աշխատանքն առավել որակյալ վերանորոգմամբ փոխարինելու անհրաժեշտությամբ, ինչը կապված է լրացուցիչ պահանջների հետ։ Մյուս կողմից՝ ընթացիկ իրավիճակով պայմանավորված մեծանում է արտանետվող թափոնների քանակը։

1. **Տվյալ բնագավառում իրականացվող քաղաքականությունը**

Նախագծով ներկայացվող լրացումն ու փոփոխությունը հիմք կհանդիսանան կառուցապատման ոլորտում բազմաբնակարան շենքերում կառուցապատողների կողմից գնորդներին վաճառվող բնակարանների հանձնման նվազագույն չափանիշներ (օրինակ՝ հոսանքի լարերի անցկացում, սալիկների տեղադրում և այլն) սահմանելու և շահագործման ենթակա բնակարանների համար համապատասխան՝ նվազագույն չափանիշներ ներառող եզրակացություն տրամադրելու մեխանիզմի ներդրման համար, ինչը կնպաստի կառուցապատման ոլորտում նոր ներդրումային ծրագրերի ներգրավմանն ու իրականացմանը և լուրջ խթան կհանդիսանա կառուցապատման ոլորտի զարգացման համար:

Բացի այդ, Նախագծով ներկայացված բազմաբնակարան շենքերում չափորոշիչներ (նորմատիվներ) սահմանելու դեպքում, էականորեն կնվազի շուկայում ստվերային մասնաբաժինը։

1. **Կարգավորման նպատակը և բնույթը**

Որոշման նախագծի նպատակն է ապահովել «Հայաստանի Հանրապետության կառավարության 2015 թվականի մարտի 19-ի N 596-Ն որոշման մեջ լրացումներ կատարելու մասին» Հայաստանի Հանրապետության կառավարության որոշմամբ առաջարկվող դրույթներով բազմաբնակարան շենքերի բնակարանների վերանորոգման նվազագույն չափանիշների մշակման ապահովումը և կիրառումը:

1. **Նախագծի մշակման գործընթացում ներգրավված ինստիտուտները և անձինք**

Սույն որոշման նախագիծը պատրաստվել է Հայաստանի Հանրապետության էկոնոմիկայի նախարարության կողմից:

1. **Ակնկալվող արդյունքը**

Հայաստանի Հանրապետության կառավարության 2015 թվականի մարտի 19-ի N 596-Ն որոշման մեջ լրացումներ կատարելու մասին» Հայաստանի Հանրապետության կառավարության որոշման նախագծի ընդունման պարագայում, որոշման նախագծով առաջարկվող՝ բազմաբնակարան շենքերի բնակարանների վերանորոգման նվազագույն չափանիշների մշակման ապահովում և կիրառում, որպես արդյունք՝ ոլորտում ստվերի կրճատում և շրջակա միջավայրի աղտոտվածության նվազեցում։

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

«Հայաստանի Հանրապետության կառավարության 2015 թվականի մարտի 19-ի թիվ 596-Ն որոշման մեջ լրացումներ կատարելու մասին» Հայաստանի Հանրապետության կառավարության որոշման նախագիծը բխում է ՀՀ կառավարության 2021-2026թթ. ծրագրի «2․7 քաղաքաշինություն» կետից։

1. **Այլ տեղեկություններ** (եթե այդպիսիք առկա են)

«Հայաստանի Հանրապետության կառավարության 2015 թվականի մարտի 19-ի N 596-Ն որոշման մեջ լրացումներ կատարելու մասին» Հայաստանի Հանրապետության կառավարության որոշման նախագիծն ընդունելու կապակցությամբ պետական բյուջեում (կամ տեղական ինքնակառավարման մարմնի բյուջեում) ծախսերի կամ եկամուտների ավելացում կամ նվազեցում չի նախատեսվում: